Alegzandra/wili-2018-roplus huggingface dataset:
De Sibearyske wezeling is in karnivoar, dy't him it leafst fiedt mei lytse oant middelgrutte kjifdieren, lykas wetterrotten, mûzen en wrotmûzen. Ek fluithazzen of pika's en alderhanne fûgelt steane op it menu, en pleatslik grûniikhoarntsjes, muskusrotten, reade iikhoarntsjes en jerboä's. Se ite lykwols mar komselden reptilen, fisken, lidpoatigen of planten. Sibearyske wezelingen binne aktive jagers, dy't net inkeld út mûklagen jeie, mar har proai ek aktyf hiele einen efterfolgje, troch snie, holle beamstammen, hoalen, wetter en sels minsklike wenten hinne. Yn it Fiere Easten profitearje se soms fan it wurk fan oare jagers troch ies te fretten. Yn Sina libje se ek wol yn stedske gebieten, dêr't se dan op rotten jeie.

Van der Kooi skildere in grut tal portretten, ûnder oaren in portret fan Eise Eisinga. Yn it Frysk Museum hinget wurk fan him, bg. it skilderij "It Minnebrief".

Tjitze Vogel (De Gerdyk, 13 juny 1958) is in Nederlânsk kontrabassist, tubaïst, komponist en bandlieder yn de jazz en ymprovisearre muzyk; syn muzyk is in mjuks fan jazz en wrâldmuzyk.

In opfeart is de beneaming foar in kanaal dat min ofte mear heaks op in oar kanaal stiet. De namme wurdt benammen yn Fryslân en Grinslân brûkt. In opfeart wurdt ek wol skipsleat, skipfeart of brânsleat neamd.

Brief nei Kanada is skreaun yn it ik-perspektyf, en hat de foarm fan in brief dat yn 1957 skreaun wurdt troch de nammeleaze ik-persoan, in skoalmaster en foarsitter fan 'e tsjerkerie yn in doarp yn 'e Wâlden, oan syn soan Jehannes, dy't nei Kanada ta emigrearre is. It brief wurdt skreaun nei oanlieding fan in fraach fan 'e soan oer foarfallen dy't in skoftke earder yn it doarp plakfûn hawwe, en dêr't yn in brief fan syn mem nei ferwiisd waard sûnder krekt út te lizzen hoe en wat.

Neffens Bernard Wailes, professor antropology oan de Universiteit fan Pennsylvania, beskikte sy oer in enoarme kennis mar wie sy net tige kritysk ynstelt. Sy socht in bult gegevens byinoar en luts dêr fiergeande konklúzjes út dy't neffens him net goed troch arguminten skaard waarden, mar troch haar hiel grif brocht waarden. Neffens in oare professor antropology David Anthony, oan de Hartwick College, wiist neat op in matriargale kultuer foar de ynfaasje troch de Koerganen en hy wiist ek op de heuvelforten en wapens y Jeropa fan foar dy tiid

Berg stammet út in famylje fan ûnderwizers, muzikanten en spoararbeiders, en waard yn 1948 berne yn Fort Worth, yn 'e steat Teksas. Se koe goed meikomme op skoalle, en hie as bern al in protte nocht oan lêzen. Sa makke se har de klassiken eigen (Jane Austen, Dorothy Sayers, Charles Dickens, ensfh.), mar ek detektiveromans, skrillers, histoaryske romans, fantasy, science fiction en westerns. Under ynfloed fan it wurk fan û.o. Robert A. Heinlein rekke se sa yn 'e besnijing fan it Amerikaanske romtefeartprogramma, dat se har nei it ôfrûnjen fan 'e middelbere skoalle ynskriuwe liet oan 'e Rice Universiteit te Houston, mei as doel om in karriêre yn 'e wittenskip en technology te begjinnen. Se studearre ôf mei in bachelorstitel yn wiskunde.
Yn 1904 waard der striden yn sân gewichtsklassen yn 1908 wiene it er fiif klassen en fan 1920 oant 1948 acht klassen en fan 1952 oant de spullen fan 1964 wiene it er tsien klassen, fan 1968 oant 1980 alve klassen en fan 1984 oant 2000 waard der fochten yn tolve klassen en fan 2004 en 2008 wer yn alve klassen yn 2012 wurd der striden yn noch mar tsien klassen foar de manlju en trije klassen foar de froulju

De kolleksje op de boppeferdjipping fan VVV Wymbrits, is gearstald troch frou Van der Heide, in ynwenster fan Heech. Ta de kolleksje hearre oranjegeskinken en -attributen, famyljeportretten en korrespondinsje mei it foarstenhûs. It museum is allinnich yn de simmer iepen.

Ut de fierst útskode stân wie is de toan in fermindere kwint leger, mei oerblazen kin in oktaaf fan dy toan krigen wurde, der mist lykwols in suver kwart yn it ûnderste oktaaf. Mei in saneamd kwartfentyl kin dat 'gat' sljochte wurde. In kwartfentyl jout in ekstra ferleging sadat de effektive buislingte úteinlik hast ferdûbele wurde kin (de skúf meirekkene) en it ynterfal in grut septym omfiemet.

It formalisme krige lykwols in swiere klap te ferduorjen troch de publikaasje yn 1931 fan de ûnfolsleinheidsstellingen fan Gödel, dy't wiisden op de ûnûntkombere beheinings fan formele systemen dy't minimaal de elemintêre rekkenkunde befetten. De striid gie lykwols troch en der waard pas yn de jieren 50 in kompromis berikt, wêrby't meardere gesichtspunten mooglik bliuwe.

Trigreppel - Waard yn 1900 troch de bewenners de Willemskade genoemd. De eigener Willem Johannes Koopmans ferkocht syn lân yn lytse persieltsjes foar wenningbou. Yn 1955 krigeit offisjeel de namme Trigreppel.

KParts kin ek brûkt wurde om yn HTML-siden beskiede typen fan multymedia yn te sluten. Dat jout KMPlayer's KPart de mooglikheid oan Konqueror om fideo op websiden te besjen.

Hja krige in goede opfieding yn kleaster Tienge by Leer yn East-Fryslân. Se waard finzen nomd foar ketterij en sluet har oan by de dopers. Se wennet dan yn Ljouwert by de anabaptiste Hadewych. Se lêst de bibel en leit dy út oan de gemeente en krijt sadwaande de namme 'leararesse'. Se is goed bekend mei Minne Simens en waard troch justysje earst foar syn frou hâlden. Ek by it ferhear en piniging hâlde se fêst oan har leauwensoertsjûging. Se stjert troch de drinkeldea.

De namme wurdt al neamd yn 1646 en mooglik al yn 1496. Op De Jouwer rûn it nei de Kolk en de ophelbrêge nei it Tolhûs. Oan de oare kant fan de ophelbrêge rûn it wetter as de Sylroede út yn de Alde Wei. Destiids koe fia de Kolk trochfard wurde nei it sintrum fan De Jouwer middels in skutslûs yn it ferlingde fan De Kolk nei de Hurdspytsje. Oan de Hurdspytsje leine túnkerijen en in grientefeiling. De te feilen griente waard per boat oanfierd. Doe't de tiid fan turf- en klaafarren oer wie foarmen de heechhouten noch lang in oantinken oan eartiids. It wienen de ferbinings tusken de pleatsen fan Westermar en de lannen oan de oare kant fan de Hurdspytsje. De brêgen moasten sá heech wêze dat in skip mei de mêst del der ûndertroch koe. Nei 1932 wie it al gjin farwetter mear.
Nettsjinsteande de lange doer fan de Saksekriich, fierde Karel mar in pear kear in rjochtstreekse gefjocht tsjin de Saksen. Yn 783 wienen twa slaggen koart efterinoar yn in tiidsbestek fan inkele dagen. De slach by Detmold wie it earste treffen dat fuortset wurde soe yn de slach oan de Hase. Oer it ferrin fan de twa slaggen is net folle bekend, mar it moat der fûl oan ta gien wêze, wêrby't Saksyske froulju mei ûntbleate boarsten harren op de oerfallen Franken stoart hawwe soenen. De slach by Detmold einige ûnbeslist en baarnde inkele dagen letter op 'e nij los oan de Hase. Troch Karel waard no wol de oerwinning behelle en de Saksen ferslein.

De Olympyske Simmerspullen 1932, ek wol de Xe Olympiade neamd waarden yn 1932 yn Los Angeles, Feriene Steaten hâlden. It roeien hie plak by Long Beach yn de Long Beach Marine Stadium.

De resultaten mei terpierde wienen sa (boereskuorren moasten fergrutte wurde, lytse boeren waarden grutte ensfh.) dat der op grutte skaal oan terpôfgraving dien waard. De fruchtbere terpgrûn waard mei skûtsjes fan de klaai nei de sângrûnen brocht.

Blikens de gevelizers yn de wetterherberch „De Laatste Stuiver" oan de Swette waard it gebou setten yn 1712. Hjirwei farden de trekskûten op Ljouwert. Eelko Napjus skriuwt hjir oer yn syn Chronyk van Oud en Nieuw Sneek, printe yn 1772. Sa skriuwt er dat der in brêge oer de stedsgrêft lei ter hichte fan de Ljouwerter Piip of Wetterpoarte, dy't spesjaal boud wie foar passazjiers fan de trekskûte dy't sûnt 1661 op Ljouwert farde. Fia dizze brêge koenen minsken oan de oare kant fan de grêft kome en dêrwei - fia in twadde brêge oer de Swette- by it punt fan ôffarren. De skûten leinen doe al net mear efter de Ljouwerter Wetterpoarte oan de ein fan de Pôle mar oan de wâl fan de Swette, flak foar de yn 1712 boude wetterherberch „De Laatste Stuiver".

It tal organisaasjes dat ferantwurdlik wie foar it ûnderhâld fan parten fan de rivier en har ferskillende slûzen soargen geregeldwei foar problemen. De Drainage Board dy’t yn 1918 oprjochte wie, hie gjin foech oer skipfeartsaken en yn 1913 hiene leafst seis oare organisaasjes ferskillende aspekten fan rivierbehear streamôf fan Denver op de noed. Doe’t de Great Ouse Catchment Board ûnder de útfiering fan de Land Drainage Act yn 1930 oprjochte waard, waard effektyf behear earst goed mooglik.

1270 - Underweis nei it Hillige Lân reitsje de Fryske krúsfarders yn 'e Magreb yn gefjocht mei de Moaren en behelje yn 'e Slach by Tunis in klinkende oerwinning.

Dykstra is slachwurker by Lotuseater, Ska3 en Noorderlieden . Foarhinne ek by Facetone, D-A-A-N, Wise Men of Gotham, 50/50 en Room no.13. Hy is de aldere broer fan Sijtske Dykstra en Luutzen Dykstra.

De earste deadebetinking waard holden op 9 maaie 1945 op 'e Daam yn Amsterdam. It gemeentebestjoer hie dêr ien dei dêrfoar ta besletten. Der waard ien minút stilte holden om de deaden te betinken.
Saint-Exupéry skreau Le Petit Prince doe't er nei it begjin fan 'e Dútske besetting fan Frankryk yn 'e Twadde Wrâldoarloch yn ballingskip yn 'e Feriene Steaten libbe, dêr't er besocht om it Amerikaanske regear oer te heljen om 'e striid mei nazy-Dútslân oan te gean. Hy yllústrearre it boekje eigenhandich mei tekenings yn wetterkleuren en liet it yn 1943 útjaan yn New York, by útjouwerij Raynal & Hitchcock. Foar it skreauwen fan Le Petit Prince makke Saint-Exupéry benammen gebrûk fan eigen ûnderfinings as postpiloat boppe en yn 'e Sahara yn 'e tweintiger en tritiger jierren, en ek fan syn hàst fatale fleantúchûngemak yn 1935, doe't er strâne rekke yn 'e woastyn en suver omkaam fan 'e toarst ear't er fûn en rêden waard. Sûnt de publikaasje is Le Petit Prince adaptearre ta withoefolle oare media, wêrûnder audioboeken, toanielstikken, films, tillefyzje, ballet en opera.

Heindrich Hoffman kaam op 20 septimber 1894 te ferstjerren, en waard begroeven op it Frankfurter Hauptfriedhof. Yn syn berte- en stjerplak Frankfurt stiet tsjintwurdich in Heinrich Hoffmann Museum.

Waalke van Borssum Waalkes (Goaiïngaryp, 9 april 1818 – dêre, 12 novimber 1866) wie in herfoarme dûmny, oersetter en deiboekskriuwer. Hy kaam út in laach dat fan Eastfryske oarsprong wie, en syn âlden wiene dû. Pieter van Borssum Waalkes (1795-1881) en Gesina Catherina Tenckinck. Yn Grins studearre er fan 1835 ôf oan 'e universiteit teology en âlde letteren. Fan 1844 oant syn dea wied er predikant te Gau. Hy wie net troud.

De benedentsjerke is wijd oan de Aartsingel Michael en tsjinnet as dooptsjerke. Yn it midden fan de benedentsjerke stiet it doopfont fan wyt marmer. Dêrnjonken binne yn de benedentsjerke tal fan krekte rekonstruksjes te finen fan pylgerplakken út it Hillige Lân.

It tropysk reinwâld ferskilt it soart reinwâld dat op in bepaald stee groeit, hinget ôf fan de hichte en de hoeveelheid delslach. It tropysk reinwâld wurdt ûnderferdield yn 3 ferskillende klassen, dy't hjirûnder apart beskreaun wurde.

Lykas de Angelsaksen lutsen al om 800 Fryske pylgers nei Rome ta. Fan koart nei 1500 binne der berjochten oer reizen nei Palestina. Yn Fryslân sels lutsen ûnder oare Dokkum en Marije fan Starum (sjoch Riis) beafeartgongers. Yn de 15e iuw waard de lêste ferfongen troch Us Leaffrou fan Sânwâlden Boalsert. Yn de 16e iuw ek troch Marije fan Ljouwert. Yn Skraard waard it hillich Sakramint fereare, yn Hallum Sint-Freark. Tusken 1580-1875 kamen beafearten hast net mear foar. Dêrnei luts earst Kevelaar, letter de Stille Omgong yn Amsterdam. Yn Fryslân kaam Dokkum wer yn eare. Sûnt 1926 ek yn grutte styl as Nasjonale Beafeart. Ek Boalsert gie wer lûken. Sûnt 1951 komt der op om de tinkdei fan de Slach by Warns hinne (26 septimber) in Fryske Beafeartdei.

Aspell kin foar Fryske tekst brûkt wurde, wannear't de Fryske wurdboeken ynstallearre binne. Sûnt 2007 is der in offisjele ferzje, mar dy is dêrnei net mear ûnderholden en befettet de nijste stavering net. Dêrfoar jildt de GPL-lisinsje.

De poarte is boud om 1493 as ûnderdiel fan de Festingwurken fan Snits en lei oan de Boalserterwei en foarme de yngong fan de st6ed fanút de rjochting Boalsert.
2000 - It Nederlânske parlemint stimt yn mei in wetsfoarstel om eutanasy te legalisearjen; Nederlân is dêrmei it earste lân yn de wrâld dêr't help by selsdeading ûnder bepaalde betingsten net mear strafber is.

Dêrmei wie de saak fansels út, want it nijs gie as diggelfjoer troch it doarp. De oare moarns waard master opskille dat de tsjerkeriedsleden dy jûns in ekstra gearkomste hâlde woene. Op dy gearkomste joegen ferskate leden ta dat se dizze gong fan saken oan harsels te witen hiene om't se ôfrûne snein net better nei Kupers harkje wollen hiene, mar likegoed fûnen se net dat ta it hâlden fan in Fryske tsjinst besletten wurde koe sûnder dat de hiele rie deroer gear west hie. It foel master trouwens hielendal net ôf, want de omstannichheden mei it ferlet fan in dûmny en Hekstra syn persoanlike drokte en stânpunten yn oanmerking nommen, fûn de mearderheid fan 'e mannen dat de Fryske tsjinst oars dochs mar trochgean moast.

31 desimber, Aldjiersdei, is de 365e dei fan it jier op de Gregoriaanske kalinder (yn in skrikkeljier de 366e). Dit is de lêste dei fan it jier.

Wylam-on-Tyne is in plak en civil parish mei 2.100 ynwenners, sa'n 16 km bewesten Newcastle upon Tyne, yn de bestjoerlike krite Northumberland, yn it Ingelske greefskip Northumberland.

Barseloana (Katalaansk & Spaansk: Barcelona) is in stêd yn Kataloanje, Spanje. Mei likernôch 1,6 miljoen ynwenners (2006) is it de grutste stêd fan Kataloanje, de twadgrutste stêd fan it Spanje en de alfgrutste stêd fan de Jeropeeske Uny. Yn de stêdekloft Barseloana (Àrea Metropolitana de Barcelona) wenje sa'n 3,2 miljoen minsken.

Eck, Suzanne: Gott in uns. Hinführung zu Johannes Tauler. Übersetzt von Viktor Hofstetter OP und Hildegard Stoffels (Dominikanische Quellen und Zeugnisse Bd. 8). Leipzig 2006.

De Jong siet yn de redaksje fan de Ljouwerter Krante en skreau oer lânboufraachstikken. Hy wie ien fan de makkers fan de earste Fryske spylfilm Kar út twa; fierders joech er toanielwurk út:

Yn 1204 stifte it sistersjenzer kleaster Jeruzalem it frouljuskleaster Galilea besúden Boerum. Dit wie bedoeld foar "gewoane" froulju. It kleaster hie in hechte bân mei it doarp. Sa wie bygelyks de prior faak ek pastoar fan Boerum. Yn 1479 kaam der in skieding tusken it besit fan Jeruzalem en Galilea. Galilea krige 720 pûnsmiet lân. Dit besit wreide him troch lettere skinkings fierder út.

Yn 1852 reizge er nei de Oekraïne. Yn 1854 set er him ta wenjen yn de omkriten fan Sint Petersburch, útnûge troch Gruthartoginne Maria Nikolayevna, foarsitter fan de Keizerlike Akademy fan de Keunsten. Yn 1857 waard Savrasov learaar oan de Moskouske Skoalle foar Skilderkeunst, Byldhoukeunst en Arsjitektuer. Syn bêste learlingen, Isaak Levitan en Konstantin Korovin bewûnderen him en binne altyd tankber bleaun.

Nei't de Dútser him op 6 maaie 1945 offisjeel oerjûn hie, waard de NSB yllegaal ferklearre. Mussert waard de oare deis fêstset, lykas in protte oare NSB-leden. De measten waarden net feroardiele, mar Mussert waard eksekútearre op 7 maaie 1946. Der is net besocht om de partij yllegaal fuort te setten.
It spraakgebrûk is somtiden in bytsje betiizjend. Sawol foar de eigentlike digitale ynformaasje as foar it plak dêr't de bitten fysyk bewarre wurde kinne, skiven ensfh., wurdt de ienheid bit brûkt.

Boppe de preekstoel sit faak in klankboerd, dat fanâlds de akoestyk ferbettere. Omdat der tsjintwurdich lûdsynstallaasjes brûkt wurde, is dat no net mear needsaaklik.

Benammen nei't yn 1877 Van Wageningen dûmny waard naam it tal leden fan de doe noch Kristlik Grifformearde Tsjerke hurd ta. Yn syn amtsperioade fûn de doleânsje plak en yn 1907 wiene al 560 minsken lid fan de gemeente, dy't yntusken oansletten wie by de Grifformearde Tsjerken yn Nederlân. De âlde tsjerke waard yn dat jier ferfongen troch in nije en gruttere tsjerke.

Mooij wie, mei syn broer, in foaroansteande dûmny by de frij-evangelysken. Hy wie ek dwaande mei de oplieding fan frij-evanglyske dûmny's. Mooij hat bûten de frij-evangelysken namme makke yn de Maranatha-beweging. Dizze wie oprjochte troch de evangelist Johannes de Heer. Yn guon rûntes yn Fryslân wienen de Maranatha-gearkomsten in begryp.

De hjoeddeiske Tynje wie al dy iuwen lang ‘ûnlân’ fan mieddens, warren, ripen en stripen, mei hjir en dêr op de hegerein saneamde wâlden fan skânsrys. Op dy fjilden koe of woe doe gjin minske wenje, benammen net hjerstmis en winterdeis. Dan strûpte de boel ûnder omdat de Boarn, de haadstream of haudmare fan Opsterlân, it wetter net kwyt koe. En geregeld jagen foele stoarmen it wetter fan de Middelsee noch fierder de Boarn yn. Mei in westerstoarm fleach it oer of soms dwers troch de Hegedyk hinne. Dan wie doetiids ‘op De Tynje’ gewoanwei net te wêzen.

Dat der lang ferlyn al minsken wennen is dúdlik wurden troch argeologyske fynsten. Der is guod opgroeven fan de Hamburchkultuer, út 13.000 - 10.500 foar Kristus. De grêfheuvels dy't noch yn it gebiet te finen binne, binne jonger en komme út it Neolitikum, 4000 - 3500 jier lyn. Op de Heide fan Allardseach bringe de saneamde holle paden de tiid dat der noch gjin ferhurde paden wienen yn it sin. Der rûnen, dwers troch de heide, paden yn de rjochting fan Drinte. Troch it lange brûken slieten se út en stoden se ôf oant de liemlaach fan de boaiem. Troch de iuwen hinne binne se bewarre bleaun

In jier as tsien nei de oarloch kaam der jild frij om it doarp te ‘modernisearjen’. It Tynjerak en it Skitersrak waarden tichtsmiten, want dêr moast de provinsjale wei fan De Gordyk nei Aldeboarn as nije rûnwei perfoarst oerhinne. Sels de iuwenâlde Wispel en in grut part fan it like âlde Moedjip moasten it belije. De measte, faak skildereftige brêgen en slûzen waarden ferneatige. Doe hat De Tynje in soad fan syn karakter en skiednis ferspile. Yn de fyftiger jierren waarden oan ruilferkaveling en wurkferskaffing mear belang takend as oan it behâld fan ekonomysk minder wichtige prioriteiten. It kultuer-technyske krewei waard heger achte as it kultuer-historyske belang. In pear jier letter is ek de A7 tusken It Hearrenfean en Drachten klearmakke. Dat hie foar dat sûnt De Tynje in stik better te berikken wurden is.
Yn in ûndersyk fan Oxfam International nei de bydragen fan de fjouwer grutte ynternasjonale kofjebaarnders (Nestlé, Kraft, Sara Lee en Procter & Gamble) oan it oplossen fan de wrâldwide kofjekrisis skoarde Sara Lee lykwols it minst.

Dan yn 1940 wurdt Hanoi troch de Japanners beset neidat Frankryk belies jûn hie. De stêd waard yn 1945 befrijd wêrnei't it regear, foarme troch de Viet Minh ûnder Ho Tsji-Minh, dêr húsmanne. Tusken 1946 en 1954 waard der yn it gebiet om Hanoi swier fjochte tusken de Viet Minh en it Frânske leger. Op 21 july 1954, mei de ûndertekening fan de Akkoarden fan Genêve, waard it de haadstêd fan it ûnôfhinklike Noard-Fjetnam.

Fan 'e iere tweintichste iuw ôf groeide de Gryksk-Otterdokse Tsjerke fan Aleksandrië behalven troch emigraasje ek troch sindingswurk ûnder de lânseigen befolking fan Afrika. Dat spile fral yn 'e Eastafrikaanske koloanjes Uganda, Britsk East-Afrika en Tanganjika. Mei't de Gryksk-Otterdokse Tsjerke minder mei de Westerske kultuer ferbûn wie en sels (op Syprus) ek mei Westersk kolonialisme te krijen hie, stie dy folle kritysker foar de blanke oerhearsking fan Afrika oer as de Roomsk-Katolike Tsjerke en protestantske denominaasjes. Yn Britsk East-Afrika, it lettere Kenia, waard de Gryksk-Otterdokse Tsjerke fan gefolgen yn 'e tiid fan 'e Mau-Mau-opstân, yn 'e 1950-er jierren, troch de Britten slim ferfolge. Geastliken waarden ynternearre yn konsintraasjekampen en tsjerken en skoallen waarden fan oerheidswegen sletten. Inkeld de katedraal, yn Nairoby, bleau iepen, en dat allinnich om't de tsjerklike gemeente dêre fierhinne út etnyske Griken bestie. Yn 1959 die aartsbiskop Makarios III, de lettere earste presidint fan it ûnôfhinklike Syprus, op 'e weromreis nei syn heitelân nei't er troch de Britten fjouwer jier lang yn ballingskip holden wie op 'e Seysjellen, Nairoby oan en stiek yn 'e katedraal in anty-koloniale preek ôf. Dit barren late ta in freonskip tusken Makarios en de lieder fan 'e Keniaanske ûnôfhinklikheidsbeweging, Jomo Kenyatta, en ta in ynformele bân dy't noch altyd bestiet tusken de Gryksk-Otterdokse Tsjerke yn Kenia en de Tsjerke fan Syprus.

It HIP befet orizjinelen en kopyën fan kaarten, brieven, foto's, films en boeken mei de skiednis en hjoeddeiske ynformaasje oer de streek. Alle materiaal wurdt opnomd yn it bibleteeksysteem, sadat eltsenien -ek thús op ynternet- yn de katalogus sjen kin wat der oer de omjouwing te finen is. Dit beskikbere materiaal wurdt presintearre yn in apart gedielte fan de bibleteek yn kasten, dy'ttroch in finansjele bydrage fan Pleatslik Belang Jobbegea - Hoarnstersweach oanskaft wurde koenen. It materiaal kin ek brûkt wurde foar arranzjeminten foar toeristen en de minsken fan de doarpen.

Savrasov rekke yn 1871, nei de dea fan syn dochter, yn in krisis, alteast as keunstner. De tsjinslach yn syn persoanlik libben, en faaks ek ûntefredenens mei sy artistike karriêre, brochten him oan de drank. Al it besykjen fan syn sibben en freonen koene dêr gjin feroaring yn bringe.
Heymans waard berne as soan fan in gemeentesekretaris. Hy folge de HBS yn Ljouwert en studearre dêrnei Rjochten en Wiisbegearte oan de Universiteit fan Leien ûnder J.P.N. Land, om hjir yn 1880 te promovearjen yn de steatswittenskippen. Fierders studearre hy yn Freiburg im Breisgau wiisbegearte, dêr't hy yn 1881 by Wilhelm Windelband promovearre. Fan 1890 oant 1927 wie Heymans heechlearaar wiisbegearte en psychology oan de Ryksuniversiteit Grins.

De Utahprêrjehûn hat trochinoar in totale lichemslingte fan 25-40 sm, mei in gewicht fan 680 g oant 1,4 kg. Dêrmei is it de lytste fan 'e fiif soarten prêrjehûnen. De pels is ticht en op 'e rêch dûnkerbrún, wylst er op 'e bealch ljochtbrún oant bêzje is. De sturt is koart en hat in ljochte punt.

Teodoasius de Grutte of Teodoasius I (Latyn: Flavius Theodosius; 11 jannewaris 347, Coco, Spanje - 17 jannewaris 395, Milaan), wie keizer fan it eastlik part fan it Romeinske Ryk fan 379 ôf oant 394, en dêrnei oant 395 oer it hiele ryk, dat hy wie ek de lêste keizer dy't noch in skoftlang oer it hiele rijk hearske. Nei syn dea waard it ryk foaraltyd splitst yn in Eastlik en in Westlik part.

Doe't dúdlik waard dat Aldrin dielnimme soe oan de misje dy't as earste op de moanne lanje soe, hie hy efter de skermen in fûnleinige striid mei Neil Armstrong om de earste stap op de moanne sette te meien. De beslissing fan de NASA foel lykwols út yn syn neidiel.

Oepke wie in soan fan Durk Piers Noordmans, boer en leketeolooch, en Gerbig Oepkes de Roos. Hy groeide op yn Skearnegoutum en gie nei it gymnasium yn Zetten. Ferfolgens begûn er de stúdzje teology oand Universiteit fan Leien yn 1891. Yn 1892 rekke er in skoft oerspand en koe er de stúdzje earst yn 1899 wer opnimme, mar no yn Utert.

De Sibearyske wezeling hat de IUCN-status fan "net bedrige", mei't er yn syn grutte ferspriedingsgebiet noch rûnom foarkomt. De minske hat wat in twasidige relaasje mei dizze soarte. Oan 'e iene kant is de Sibearyske wezeling fan grut belang foar it yn 'e besnijing hâlden fan 'e kjifdierepopulaasjes, dy't him oars ta in pleach ûntwikkelje soe en dy't boppedat potinsjeel alderhanne sykten ferspriede kin, mar oan 'e oare kant is er tige skealik foar de plomfee-yndustry en foar de fokkerij fan lytsere pelsdieren, lykas de muskusrôt. Sibearyske wezelingen kringe geregeldwei hinne- en dowehokken binnen en rjochtsje dêr dan in wiere slachting oan. Dêr stiet dan wer foaroer dat Sibearyske wezelingen sels ek weardefolle pelsdieren binne, en datoangeande wer wichtich foar de pelshannel. Behalven foar klean wurdt it hier fan 'e bisten fral ek brûkt om skilderkwasten fan te meitsjen, dy't benammen yn Sina ferkocht wurde en heech oanskreaun steane foar it meitsjen fan tradysjonele Sineeske kalligrafy. Yn 'e Sineeske folkloare wurde de Sibearyske wezelingen trouwens beskôge as omdoarmjende geasten (shen), dy't minskene sielen stelle en ferfange kin.
De Botmar of ek wol Soarremoarster Mar is in marke tusken Aldeboarn, Nes, Goaiïngahuzen en Grou, yn de buert fan Soarremoarre, op 'e grins fan 'e eardere gemeente Boarnsterhim mei Smellingerlân. It wetter is sawat 45 bunder en stie earder yn ferbining mei it boezemwetter. Nei de bediking fan it wetterskip waard it peil in pear desimeter ferlege. It falt no binnen it wetterskip De Swette. Sûnt 1954 is de Botmar eigendom fan It Fryske Gea.

Yn de jierren '50 en it begjin fan de jierren '60 ferwurf Gimbutas har reputaasje as spesjalist op it mêd fan de Indo-Jeropeeske brûnstiid, Litouwske folkskeunst en de prehistoarje fan de Baltyske en Slavyske folken, dat foar in part gearfetsje is yn har definitive wurk Bronze Age Cultures of Central and Eastern Europe (1965).

De glideslope-antennes stjoere in sinjaal út wêrmei't in piloat sjen kin oft er op de goede hichte fljocht yn ferhâlding ta de ideale daalhoeke (fertikale begelieding).

De Grutte Ouse (Great Ouse) is in rivier yn it easten fan Ingelân . Hy is 240 km lang en de meast wichtige farwei fan East-Anglia. De ûnderrin fan de rivier wurdt ek Old West River en The Ely Ouse neamd.

Yn it súdeasten fan Montana fierden de Amerikanen yn 1865 de Ekspedysje nei de Powderrivier út, dat in strafekspedysje tsjin 'e Lakota en Sjajinnen wie, dy't lykwols net folle úthelle. Yn 1866 briek yn dyselde kontreien mei de Lakota en Sjajinnen de saneamde Oarloch fan Reade Wolk út nei't it Amerikaanske Leger tsjin 'e ferdraggen yn op Yndiaansk lân in rige forten oan it Bozeman Trail boud hie. De wichtichste slach út dy oarloch, it Fetterman-bloedbad, wie in grutte oerwinning foar de Yndianen. Yn 1868 waard it konflikt beëinige mei it sluten fan it Ferdrach fan Fort Laramie, wêrby't de Amerikanen dermei ynstimden om 'e forten te ûntromjen en ôf te brekken.

Yn 2014 kaam Malaysia Airlines ferskate kearen negatyf yn it nijs. Op 8 maart fan dat jier feroare nammentlik Malaysia Airlines-flecht 370 (MH370), mei oan board 239 minsken, op in lineflecht fan Kuala Lumpur nei de Sineeske haadstêd Peking ûnder noch altyd net opheldere omstannichheden koart nei it opstiigjen fan koerts, fleach oerenlang de ferkearde rjochting út en ferdwûn úteinlik boppe de Yndyske Oseaan, dêr't it tastel mei oan wissichheid grinzgjende wierskynlikheid yn see stoarte. Dêrnei waard op 17 july Malaysia Airlines-flecht 17 (MH17), ûnderweis fan Amsterdam nei Kuala Lumpur, boppe oarlochsgebiet yn 'e eastlike Oekraïne foar in militêr transportfleantúch oansjoen en troch pro-Russyske rebellen delsketten, wêrby't alle 298 ynsittenden om it libben kamen.

De grutste nijsgjirrichheden fan Peaske-eilân binne de moay, hege stiennen bylden fan wol njoggendeheale meter heech. De bylden binne eartiids makke út sêft fulkanysk stiente (dowestien) troch de foarfaars fan hjoeddeiske eilânbewenners. De wite eachskiven fan de moay dy't oarspronklik yn de eachkassen sieten, waarden pas yn 1978 foar it earst weromfûn.
Dexter, Miriam Robbins and Karlene Jones-Bley, 1997 (eds), The Kurgan culture and the Indo-Europeanization of Europe. Selected articles from 1952 to 1993 by M. Gimbutas. Journal of Indo-European Studies monograph 18, Washington DC: Institute for the Study of Man.

It frouljusstimrjocht waard yn Montana yn 1914 ynfierd, en yn 1916 wie Montana de earste Amerikaanske steat dy't in frou yn it Amerikaanske Hûs fan Offurdigen keas, nammentlik Jeannette Rankin. Dat wie in prinsipieel pasifiste, dy't sawol yn 1916 as yn 1941 tsjin 'e dielname fan 'e Feriene Steaten oan 'e Earste, resp. Twadde Wrâldoarloch stimde. Yn Montana is de ferkeap fan alkohol in monopoalje fan 'e steat. By it oanfreegjen fan in skieding komt der (oars as yn it meastepart fan 'e Amerikaanske steaten) gjin skuldfraach foar it mislearjen fan it houlik oan 'e oarder. Montana is ek ien fan mar fiif steaten dy't gjin BTW heffe.

Hy arbeide yn Straasburch. mar ek yn Basel en Parys. Hy wie fral sielesoarger en predikant yn frouljuskleasters en yn fromme rûnten, benammen de saneamde Gottesfreunde, dy't him as harren lieder beskôgen. Hy waard opbrocht yn de lear fan Tomas fan Akwino, geastelik learling fan Meister Eckehart en meistudint fan Suso. Syn mystyk wie earder rjochte op etyk en pastoraat as dat it spekulatyf wie. By him leit de klam bot op de needsaak fan aseze en selsferleagening. Mystike feriening mei God yn it ‘Seelenfünklein’ is folsleine identifikaasje mei de wil fan God. Houlyk, arbeid en berop wurde troch him tige wurdearre.

Q'orianka Waira Qoiana Kilcher (Schweigmatt (Swarte Wâld), 11 febrewaris 1990) is in yn Dútslân berne Amerikaanse aktrise fan Perûviaansk en Switsersk komôf. Sy wûn yn 2005 in National Board of Review Award yn de kategory 'froulike trochbraak', foar har haadrol as Pocahontas yn de histoarysk-biografyske film The New World. Q'orianka docht al mei yn films sûnt har njoggende jier.

De Hidatsa sels jouwe lykwols de foarkar oan 'e stavering Sakakawea (útspr.: [sǝkɑ:kǝ'wi:ǝ]). Dy stavering wurdt rûnom brûkt yn 'e steat Noard-Dakota, dêr't de Hidatsa yn 'e mande mei twa oare Yndiaanske folken it Fort Berthold Yndianereservaat bewenje, en dêr't Sacajawea as steatsheldinne beskôge wurdt. Sa is bygelyks Lake Sakakawea, in kearmar yn 'e rivier de Missoury, oan syn namme kommen.

De acre wurdt hjoed de dei in soad, mar net eksklusyf brûkt yn 'e folgjende lannen: Antigua en Barbûda, de Bahama's, Belize, Burma, Dominika, de Feriene Steaten, Grenada, Yndia, Jamaika, Pakistan, Samoä, Sint-Finsint en de Grenadinen, Sint-Lusia en Sint-Kits en Nevis. Ek yn Grut-Brittanje, Kanada en Austraalje wurdt de acre noch allegeduerigen brûkt, hoewol't dy lannen wetlik oergien binne op it metrike stelsel. De acre is fierders noch in offisjele oerflaktemjitte yn 'e Britske oerseeske territoaria de Britske Famme-eilannen, de Falklâneilannen, de Kaaimaneilannen, Montserrat, Sint-Helena en de Turks- en Kaikoseilannen, en yn 'e Amerikaanske territoaria Amerikaansk Samoä, Gûam en de Noardlike Marianen.
Yn 'e Nije Fryske Bibeloersetting, dy't yn 1978 mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel útjûn waard, is Bel en de Draak yndield ûnder de apokrife of deuterokanonike boeken, by de Taheakken op it Boek Daniël, yn 'e mande mei Azarja en Suzanne. Dizze oersetting fan Bel en de Draak waard makke troch pater dr. S. Galama ofm, dy't op taalkundich mêd ûnderstipe waard troch frisikus M.J. de Haan.

Doe't de ekspedysje wer by Fort Mandan lâns kaam, namen Charbonneau en Sacajawea dêr ôfskie fan 'e Amerikanen, wêrnei't se noch trije jier yn itselde Hidatsa-doarp libben. William Clark hie ûnder de reis in swak krigen foar de poppe Jean-Baptiste, dy't er fan "Pomp" of "Pompy" neamde, en hy trune der yn brieven by Charbonneau op oan om it jonkje nei him ta te stjoeren sadat er op syn kosten ûnderwiis genietsje kinne soe. Yn 1809 gie Charbonneau dêr einlings op yn, en sakke er mei it jonkje en Sacajawea de rivier de Missoury ôf nei Sint-Louis, dêr't Clark wenne. Dy liet de jonge op eigen kosten ynskriuwe op 'e Akademy fan Sint-Louis, in foaroansteand ynternaat.

De middle marker (middenmerkbeaken) stiet goed 1066 meter foar de baandrompel en jout it punt oan dêr't der by min sicht fisueel kontakt mei de lâningsbaan wêze moat. Is dat net it gefal, dan mei de lâning net trochsetten wurde. It sinjaal bestiet út ôfwikseljend koarte en lange toanen mei in frekwinsje fan 1,3 kHz. By it oerfleanen ljochtet yn de cockpit in giel lampke op.

Tsjeppenbûr (offisjele skriuwwize) of Tsjeppenboer (moderne stavering) is in buorskip yn de gemeente Littenseradiel. Tsjeppenbûr leit yn de Wjelsriper Polder oan de Frjentsjerter Feart benoarden Wjelsryp en súdeastlik fan Frjentsjer.

Mike Melvill - Earste partikuliere romtefarder. Op 21 juny 2004 berikke er de romte mei in op en del flecht yn it partikulier-boude romteskip SpaceShipOne.

Hoewol't Malaysia Airlines foàr 2014 te boek stie as ien fan 'e feilichste loftfeartmaatskippijen fan 'e wrâld, kaam it bedriuw troch dizze twa swiere ferliezen efterinoar op in minne namme te lizzen, en fan gefolgen boazen de al besteande finansjele swierrichheden oan. Dêrom makke it Maleizyske regear, dat fia it fûns Khazanah National foar 69,4% eigner fan 'e nasjonale loftfeartmaatskippij wie, yn augustus 2014 bekend dat it fan doel wie en keapje alle lytsere oandielhâlders út. Mei dizze renasjonalisaasje moast Malaysia Airlines beskerme wurde tsjin in bankrot.

Behalven yn it Frysk is Le Petit Prince ek oerset nei (nau) besibbe talen, lykas it Sealterfrysk en trije dialekten fan it Noardfrysk. In oersjoch:

De wichtichste subsektors fan 'e swiere yndustry binne de mynbou, de stielyndustry (heechovens), de masineyndustry en de petrogemyske yndustry (raffinaderijen). De swiere yndustry is tige kapitaalyntinsyf en meastal ek folle fersmoargjender as de lichte yndustry. Om't de easken dy't yn 'e swiere yndustry oan 'e wurknimmers steld wurde, heger binne, lizze ek de salarissen dêr heger as yn 'e lichte yndustry.
Savrasov waard berne yn in keapmansfamylje. Hy tekene al mei jonge jierren en waard yn 1838 studint by professer Rabus oan de Skoalle foar Skilderkeunst, Byldhoukeunst en Arsjitektuer yn Moskou, dêr't er yn 1850 ôfstudearre. Hy spesjaliserre him fuortendaliks yn it lânskipsskilderjen.

Der wurkje benammen froulju út it eardere Eastblok en Súd-Amearika, en mar inkeldris Nederlânske froulje. De froulje sitte efter de glêzen yn ferskillende gebouwen yn de steechjes. Tagang ta de measte gebouwen is fergees.

It doarp leit flak ûnder de stêd Ljouwert. Troch resinte nijbou (Goutum-Noard) grinzet it doarp al direkt oan Ljouwert sels. Allinnich it Van Harinxmakanaal leit der noch tusken. Ten suden fan Goutum wurdt Ljouwert útwreide, hjirtroch komt Goutum 'yn' de stêd Ljouwert te lizzen. Goutum leit krekt súdlik fan it Van Harinxmakanaal, mei oan de westerein de N31/N32, dêr't hotel/restaurant Campanile en in MC Donalds oan lizze. Súdlik fan it doarp leit it earste krematoarium yn Fryslân, wat Goutum de bynamme 'Stoke-city' oplevere.

Edwin Eugene "Buzz" Aldrin, Jr. (Montclair, 20 jannewaris 1930) is in Amerikaans âld-astronaut. Hy wie de twadde man dy't foet sette op de moanne. Tegearre mei Neil Armstrong en Michael Collins gie Aldrin mei de Apollo 11-misje nei de moanne. Aldrin helle in doktoraat oan it Massachusetts Institute of Technology mei it ûnderwerp "Guidance for Manned Orbital Rendezvous".

Hy wie de soan fan Jaques Vredeman en Maycke Gerrits. Hy wie master glêzemakker en glêsskriuwer. Yn it freone-album fan Wybrand de Geest ûndertekenet er mei ‘Gerart Vredaman Frison vitterier’. Yn 1617 boaske hy Geeske Arendsdr. It Frysk Museum hat ferskeidene brânskildere wapens út ± 1620. Dy binne lykwols net sinjeard, sadat it wurk net sûnder mis oan Gerrit Vredeman taskriuwe mei. Ek waard him, blikens in proses oer de betelling, dat hjiroer yn 1623 fierd waard, opdroegen de nammen fan de leden fan it Collegium Musicorum fan Ljouwert yn glês te skriuwen; dizze beide glêzen binne ferlern gien.

Gimbutas kaam yn 1949 as flechteling út Litouwen yn de Feriene Steaten. Sy hele in graad yn de archeology oan de universiteit fan Tübingen yn Dútslân. Har Litouwske eftergrûn soe sy lykwols nea ferjitte. Sy koe fuort oan it wurk by de Harvard-universiteit, dêr't sy East-Jeropeeske teksten oer archeology oersette yn it Ingelsk en dosint waard op de fakulteit antropology. Yn 1955 waard sy "Fellow" fan it oan Harvard ferbûn Peabody Museum.

Dêrnjonken is er noch de toponymy dy't besiket te efterheljen wat de komôf is fan in plaknamme. Der binne inkele plaknammen yn Noard-Nederlân dy't weromgripe op de prehistoaryske tiid, mar dêrmei is de bewenningskontinuïteit mar in bytsje oan te tsjutten. Dúdlik is yn alle gefallen dat befolkingstichtens bot ôfnommen is yn de let-Romeinske tiid. Faaks hawwe nije bewenners op de ein fan de folkeferfarrings de âlde namme oernommen, mar wierskynliker is dat soks fia de Franken bart is.
It wichtichste beswier tsjin boarchtochtregelings is dat dit systeem klassejustysje yn 'e hân wurket. Riken kinne ommers makliker in hege boarchsom byinoar krije as earmen, en as fertochten har berjochting al ûntrinne wolle soene, dan is de konfiskaasje fan 'e boarchsom foar riken makliker op te bringen as foar earmen. Rjochters besykje dêrom de hichte fan 'e boarchsom yn oerienstimming te bringen mei it fermogen fan 'e fertochte. Yn guon lannen, lykas de Feriene Steaten, besteane saneamde boarchagintskippen, dy't tsjin betelling fan in oansjenlike rinte de boarchsom foarsjitte oan earmlestige fertochten. As sa'nent neitiid fan ruten spilet, is it boarchagintskip syn jild kwyt, en yn sokke gefallen wurde faak moderne preemjejagers yn 'e earm nommen om 'e fertochte op te spoaren en by de plysje ôf te leverjen.

De Gryksk-Otterdokse Tsjerke fan Aleksandrië ûntstie as in selsstannige tsjerke troch it Grutte Skisma fan 1054, wêrby't de eastersk-otterdokse tsjerken harren losmakken fan 'e Westerske Tsjerke. De Roomsk-Katolike Tsjerke hat mear as 900 jier in titulêre patriarch fan Aleksandrië fan 'e Latynske liturgy beneamd, oant dy tradysje yn 1964 ôfskaft waard foarútrinnende op 'e fermoedsoening, yn 1965, tusken de Roomsk-Katolike Tsjerke en de Gryksk-otterdokse tsjerken.

Yn de buorren hawwe yn de rin fan de tiid feroarings om de tsjerke hinne west, oan de Uithof en de Herestrjitte bylâns dy't de trochgeande rûte fan súd nei noard foarmjen gie en it doarp in langhalich karakter joech. Om de tsjerke stiet de Uithof, in fariaasje oan wenten dêr't it pân Uithof 4 (± 1840) mei in souterrain en in oer in trepbordes berikbere haadferdjipping fan opfalt. Oan De Wendel is yn 1878 op it stee fan de âlde pastorij yn in grutte tún in nijenien setten, in grutte blokfoarmige middengongwenning mei in ferdjippe portyk. Ek oan de Hearestrjitte steane in oantal soksoarte wenten, inkelde mei dekorative eleminten.

Yn 'e Grykske Aldheid waard de liere fral brûkt troch dichters en sjongers om harsels te begelieden. It ynstrumint bestie út in houtene klankkast, dêr't twa earms út stieken, dy't oan 'e úteinen mei-inoar ferbûn waarden troch in dwersbalke. Oan dy dwersbalke sieten fjouwer oant sân stimskroeven, om snaren fêst te meitsjen dy't oan 'e oare kant oer de klankkast hinne rûnen. De snaren koene sawol mei de fingers as mei in plektrum poend wurde. Ek de Midsiuwske iensnarige lút, dy't in parfoarmige klankkast en in lange hals hie, wurdt wol in liere neamd.

Geertsma waard yn Appelskea berne as soan fan de ferver Tjeerd Geertsma en Wietske de Vries. Hy krige syn oplieding oan de Akademy Minerva yn Grins; Arnold Willem Kort krige er dêr les fan. Hy wurke in skoft as reklameûntwerper. Geertsma ûnjoech him ta skilder fan it Fryske lânskip. Fral de kontreien op syn wenplak Appelskea hat er fêstlein yn skilderijen, houtfiken en etsen. As ûnderwerpen keas er foar figuren, boeren, lânskippen en stillibbens. Fierder makke er ûnder mear affysjes foar de hielûnthâldersbeweging.
It easten en de midden fan Montana (sa'n 60% fan it oerflak) binne relatyf flak en hearre ta de Grutte Flakten fan Noard-Amearika, dy't fan natuere begroeid binne mei prêrje. It westlike part fan 'e steat, en yn 't bysûnder it súdwesten, wurdt dominearre troch de bergen fan 'e Rocky Mountains, dy't útinoarfalle yn mear as hûndert lytsere berchtmen. Dêrûnder binne de Absaroka- en Beartooth-bergen yn it súdwesten en de Bitterroot-, Coeur d'Alene-, Cabinet-, Anaconda-, Mission-, Garnet-, Flint Creek- en Sapphire-bergen yn it westen en noardwesten. Eastlik fan 'e eigentlike Rocky Mountains rinne noch ferskate lytsere útrinners lykstrekich mei it haadberchtme op, wêrûnder de Madison- en Gallatin-bergen. It heechste punt yn 'e steat is de berch Granite Peak, op 3.904 m boppe seenivo, en it leechste punt is de rivier de Kootenai, oan 'e grins mei Idaho, mei in hichte fan 557 m boppe seenivo.

Helomawei - Fan Heloma wie in aadlike famylje dy't hjir eigendommen hie. Kaptein Matthijs fan Heloma wie eigener fan ien fan de 14 soalsteden yn Appelskea (wie nr. 10). Fierders wiene der noch (yn 1778) Tjaard en Marcus fan Heloma eigeners fan pleats nr. 2. Net ien fan de fan Heloma's wenne yn Appelskea.

Ek de lange stream sûnder namme dy’t tusken de Riper- en de Warrewei op Easterboarn tarûn, koe rjocht slatten wurde ta in rak: it Langerak. Doe waard noch in ferbiningsrak dold, dwersoer fan it Tynjerak nei it Langerak. Dy gie al troch de Warrewei hinne, dat dêr moast ek in sa’n moderne set yn. Dy krige de namme Wynjeset want alles dêre wie fan de famylje Wynje (ek wol Winia )fan Wynjeterp. It nije tuskenrak waard wolris Wynjetynje neamd of Wynjerek, mar de skippers seinen al gau Skitersrak.

It earste dieselmotorskip wie tagelyk it earste dieselelektryske skip, de riviertanker Vandal út 1903. De Nederlânske tanker Vulcanus út 1910 wie it earste seegeande motorskip. Yn de desennia dêrnei soe de dieselmotor hieltyd gruttere fermogens ûntwikkelje mei in gruttere effisjinsje as de stoomturbine, sadat om 1960 de measte skippen mei in dieselmotor boud waarden. Hoewol’t it oan de oaljekrisis fan 1973 ta duorje soe eardat der ôfstapt waard fan it brûken fan stoomturbines op grutte skaal, wie dit it begjin fan de ein fan it stoomtiidrek. Tsjintwurdich makket 99% fan de skippen gebrûk fan dieselmotors foar de oandriuwing. De stoomturbine wurdt tsjintwurdich allinnich noch brûkt by skippen mei atoomoandriuwing.

Audrey Bitoni waard berne yn Pasadena, yn 'e steat Kalifornje, ûnder de reek fan Los Angeles, mar groeide op yn Chicago, yn 'e steat Illinois. Se studearre oan 'e Steatsuniversiteit fan Arizona (Arizona State University), yn Phoenix yn Arizona, en posearre yn dy perioade neaken foar in spesjale edysje fan 'e Playboy dy't wijd wie oan studintes en wêrby't sy op 'e cover kaam te stean. Teffens wurke se yn har studintetiid as servearster yn in cocktailbar.

Egbert troude mei Redburga, mooglik in Frankyske prinsesse (in suster fan keizer Karel de Grutte?). Neist soan Ethelwulf (heit fan Alfred de Grutte) hienen sy in dochter: de Hillige Edith fan Polesworth.
Yn 1924 waarden de Keninklike Noard- en Súd-Hollânske Rêdingsmaatskippij en de Keninklike Súd-Hollânske Maatskippij ta Rêding fan Skipbrekkelingen oprjochte. It waard fan it begjin ôf troch frijwilligers droegen en finansiere. Yn 1991 gienen dizze fierder as Keninklike Nederlânske Rêding Maatskippij.

De Lúkster boeren moasten mear war dwaan om by de Mouwe te kommen. Dy rieden harren heawei ôf oant sy by in wetter kamen dat sy beskôgen as harren tynje, de Lúkster tynje. In 'tynje' is soks as in begrinzing, ôfbeakening, freding of hage. De Lúkster tynje wie in lange sydrivier fan de Wispel en it Mouwedjip, dy’t al yn Lúkswâld by de Hegedyk begûn en nei in rejale bôge de Âldewei bylâns, tasette op it stee dêr’t no it swimbad leit. Dy lange tynje krúske de Lúkster heawei en de Breewei. De boeren smieten maitiids in steal takkebosken in dat wetter. Sa ûntstie in 'tichtset’ yn de tynje, dy’t it wetter wol trochliet. Mei ferstân en oerlis smieten sy dêr beamstammen of balken oerhinne en sa koenen sy harsels mei hynder en wein oersette, oer harren eigen ‘tynjeset’. Nei de Breewei belanne it boerefolk fan Lúkswâld op de Riperwâldwei (no de Rôlbrêgedyk). It lêste legere ein waard wol de Mouwehimster heawei neamd. Al mei al fjouwer nammen foar likefolle einen heawei om fan Lúkswâld de Mouwe te berikken. Tegearre mei de mieddens dêromhinne wienen it de Mouwehimmen.

Maja (Gryksk: Μαῖα, Μαίας of Μαίη) is yn de Grykske mytology de âldste fan de Pleiaden, de sân dochters fan Atlas en Pleione. Hja wurdt mei har sussen ek wol as ien fan de berchgodinnen neamd, omdat sy op de berch Syllene berne binne yn Arkaadje. Maja is de âldste, moaiste en meast bleuje fan de Pleiaden.

De prostitúsje yn Ljouwert spilet him foaral ôf yn de Ljouwerter huorrebuert de De Weaze. De raamprostitúsje fynt men yn de sydstegen fan de Weaze, in strjitte yn it it sintrum fan de stêd oan in grêft.

Yn 1962 rekke de marine noch belutsen by in oarloch tusken Nederlân en de Republyk Yndoneezje oer in dispút oer Nij-Guinea. Sa waard ûnder mear in Yndonesyske torpedoboat, de Matjan Tutul, yn de Slach by Flakke Hoeke troch Nederlânske skippen ta sinken brocht.

Yn 1972 ûntstie Big Lift troch de fúzje tusken Van der Laan’s Skipfeart & Hannelsmaatskippij en transportbedriuw Van Twist. Kaptein Berend fan der Laan bestelde de earste twa Heal-ôfsinkbere dokskippen yn 1972, de Docklift 1 en de Docklift 2. Hy ferkocht syn bedriuw yn dat jier oan Hollân-Amearika Line, dat it yn 1982 ferkocht oan Mammoet.

1951 - Mei de ûndertekening fan it Ferdrach fan Parys ûntstiet de Jeropeeske Mienskip foar Koalen en Stiel (JMKS), de ierste foarrinner fan 'e Jeropeeske Uny.
Tsjintwurdich sjocht men gongelstokken it measte as helpmiddels by it rinnen foar minsken dy't âld, krebintich, siik of swak binne. Dêrby is de útein ornaris oerdutsen mei in swart stik rubber, dat it fuortglydzjen op in glêde of wiete ûndergrûn foarkomme moat. In oare foarm dy't noch wol foarkomt, meast yn 'e foarm fan in sûvenier foar toeristen út it Alpengebiet, is de saneamde Alpenstôk (Alpenstock), in gongelstôk mei oan 'e útein in metalene punt, dy't oarspronklik bedoeld wie foar kuierjen yn 'e bergen en eventueel as in ferdigeningswapen tsjin wylde bisten.

Lodewijk van den Berg - Earste minsk fan Nederlânsk komôf yn de romte. Nasjonalisearre ta Amerikaan reizge er fan 29 april oant 6 maaie 1985 mei de Space Shuttle Challenger. It is mûglik dat er ek syn Nederlânske nasjonaliteit noch hie.

De Grutte Ouse streamt troch de plakken Buckingham, Milton Keynes, Olney, Bedford, St. Neots, Godmanchester, Huntingdon, St. Ives, Ely, Littleport, Downham Market en mûnet dêrnei út yn The Wash ûnder King's Lynn.

It berop sekretaresse giet, sij it net ûnder dy namme, werom oant yn 'e Midsiuwen, doe't de (faak analfabete) eallju gauris in mûnts yn 'e tsjinst hiene oan wa't se harren brieven diktearren, dy't ynkommende post oan harren foarlies en dy't faak ek de boekhâlding byhold. Sokke funksjonarissen waarden wol oantsjut mei de Latynske term secretarum. As se yn 'e tsjinst fan in kening of oare machtige foarst stiene, koene se faak grutte macht fergarje.

Yn it leechlânreinwâld groeien de heechste tropyske beammen; oant sawat 90 meter heech yn sommige reinwâlden. Tropysk leechlân reinwâld wurdt beskôge as it 'wiere' reinwâld. De ûndergroei is net bot ticht troch gebrek oan sinneljocht. De boaiem is meastentiids net fruchtber. en vindt er veel verschillende plant- en diersoorten. Laaglandregenwoud is het meest bedreigde regenwoud, door houtkap en landbouw.

In molktaper of in molkesutelder wie ien dy't de doarren lâns gie mei molke en suvelprodukten, en dy't soms ek in winkel mei dy produkten hie. Hy gong moarnsier om fiif oere nei de boeren om de swiete molke op te heljen. Dat die er (op plakken) sân dagen yn 'e wike sadat de minsken ek sneins farske produkten hiene, want gjin hie in kuolkast.